‘આનંદ’થી અમિતાભને એક ઓળખ મળી, એ કહે છે, ‘આનંદ’ રીલીઝ થઈ તેના બીજા દિવસે સવારે મને સ્ટુડીયોમાં જતો જોઈને કોઈએ ધ્યાન આપ્યું નહોતું, પણ સાંજે લોકો મને ઓળખવા માંડ્યા હતા. પણ એ પછી તેમની ફિલ્મો એક પછી એક ફ્લોપ થતી રહી, ‘બોમ્બે ટુ ગોવા’, ‘વંશી બિરજુ’, ‘એક નજર’, ‘સંયોગ’, ‘રાસ્તેકા પત્થર’, ‘ગહરી ચાલ’ અને ‘બંધે હાથ’. ઘણી ફિલ્મોમાંથી રિલીઝ લેટર પર પણ તેમણે સહી કરવી પડી. ‘બોમ્બે ટુ ગોવા’ માટે તેમને સાડા સાત હજારથી પણ ઓછા પૈસા મળેલા, જીતેન્દ્ર ત્યારે ત્રણ લાખ લેતા હતા.